**Ирон литературæйы урок 7 кълас**

**Ахуыргæнæг –Томайты Р.**

**Темæ:** Гæдиаты Секъайы прозæйы фыст æмдзæвгæтæ.

***Эпиграф:*** «Уарзын мæ бæстæ, уарзын мæ хъæстæ…»

|  |  |
| --- | --- |
| **Ахуыргæнæджы архайдтыты нысан** | 1) ахуырадон: актуализации Секъайы царды сæйраг хабæрттæ зонын, ныхмæвæрд анализыл сæ ахуыр кæнын;  2) зонынадон: критикон хъуыдыкæнынадыл сæ ахуыр кæнын, скъоладзауты сфæлдыстадон цæстæнгас, аивадон уацæн  аргъ кæнын зонын;  3) хъомыладон: æххуыс кæнын сывæллæтты эстетикон æнкъарæнтæ райхалыныл. |
| **Урочы тип.** | Ныхасы рæзтыл куыст. |
| **Ахуырадон архайд** | **Предметон:** тексты структурæ зонын,архайды æрфыст; *зонын аив дзырдæн аргъ кæнын*, фæлварын хи радзырд -æрфыстытыл.  **Метапредметон:** бамбарын кæнын урочы нысаны ахадындзинад; æвзарын раст аналитикон нысан, хынцинæгтæ,кæрæдзимæ раст фарстытæ дæттын, кæрæдзийы хъуыдытæм лæмбынæг хъусын æмæ коммуникативон уæвын.  **Удгоймагон:**  æвзаджы эстетикон ахадындзинад зонын; сæрыстырдзинад хъуамæ гуыра алы сывæллонмæ дæр йæ мадæлон æвзаг ахуыргæнгæйæ; хъахъхъæнын мадæлон æвзаджы сыгъдæгдзинад, куыд национ культурæ хæссæг; тырнын ныхасы хъæздыгдзинадмæ. |
| **Ахуырадон методтæ æмæ формæтæ** | Архайдон-практикон метод; мадæлон æвзагыл раст дзурын, хъæндзинæдтæм хъус æрдарын; индивидуалон, фронталон, къордгай архæйдтытæ. |
|  |  |
| **Урочы фæлгонц** | Ноутбук, мультимедион проектор, экран |
| **Цæстуынгæ æрмæг** | презентацитæ,сывæллæттæ кæй бацæттæ кодтой ахæм равдыстытæ. |
| **Сæйраг æмбарынад** | Ныхасы аивадон стиль |

**Урочы структурæ**

|  |  |  |  |  |
| --- | --- | --- | --- | --- |
| **Урочы этаптæ** | **Хæслæвæрдтæ,фæлтæрæнтæ, ахуырадон æмæ хъомыладон компоненттæ** | **Ахуыргæнæджы архайд** | **Скъоладзауты куыст** | **УАА** |
| **1.Мотиваци æмæ актуализаци ахуырадон архæйдтыты.** | Дзырдуатон-иллюстративон радзырд беседæйы элементтимæ. Презентацитæм æркаст,урочы этапты хынцгæйæ. | -Уæ бон хорз, сабитæ! Абон мах дзурдзыстæм Ирыстоны сæрмæ 19 æнусы цы ирд стъалы фæзынд, йæ  фæстæ арф фæд чи ныууагъта, уыцы куырыхон лæг Гæдиаты  Секъайы тыххæй .  Абон мах урочы бацархайдзыстæм арф ныккæсын авторы зæрдæмæ, афтæ тынг чи уарзы æрдз æмæ йæ райгуырæн хъæу , йæ зæрдæйы ис æнæкæрон рæсугъд уарзондзинад йæ адæммæ,  йæ райгуырæн бæстæмæ, уарзон адæймагмæ? Абардзыстæм æй зындгонд уырыссаг фыссæг Тургеневимæ.  Фæлæ уал ,фыццаджыдæр ,нæ зæрдыл æрлæууын кæнæм фыссæджы цардвæндаг. |  | **Зонынадон:**  æххæст кæнынц ахуырадон-зонынадон архæйдтæ.  **Регулятивон:**  хынцынц сæ размæ цы хæс сæвæрдтой, уый. |
| **2.Сбæрæг кæнын зындзинæдтæ æмæ куысты аххоссæгтæ.** | (Фæйнæгыл хæххон хъæуы нывтæ, уæлвæзтæ. Сæ быны фыст, чи сæ ныффыста ,цы ран æмæ афон дзы æвдыст цæуы , уый. | -Дзырдбæстытæ дзы равзар  - Уæ дзырдбæстытæй спайда кæнут Секъайы цардвæндагыл дзургæйæ. Секъа æмæ ирон интеллигенцийы бастдзинад. Чи сты?.  -Цы базыдтат ногæй Секъайы цардвæндаджы тыххæй? | Æнусон цъититæ, цъæх уыгæрдæнтæ, дидинæгджын фæзтæ, æгомыг къæдзæхтæ, фыдæлты мæсгуытæ, сойджын кæрдæг æнæкæрон дзугтæ, цæргæсы æхситт.  Скъоладзаутæ дзурынц Секъа 19 æнусы кæронæй 20 æнусы райдайæнмӕ ирон литературæйы æнæхъæн эпоха кæй у.  Скъоладзаутæ бæрæг кæнынц фыссæджы ахаст бинонтимæ , йæ фæдон- йæ фырт Цомахъимæ(фæлмæн,куырыхон хистæр). |  |
| **Дзырдуатон куыст.** | Кластер саразын | - Ныр цæмæй иумæйаг системæ уа нæ кустæн, уый фæдыл саразæм кластер.  Кластер («цупал») — уый у графикон равдыст тексты сæйраг хъуыдыйæн, йæ равæрдæн, ныв кæныны модель. Ныв æвдисы  уæларвон стъалыты системæ: стъалытæ, планетæтæ,  спутниктæ. Астæуæй ис «стъалы» — нæ урочы темæ, йæ алыварс — «планетæтæ» (арф хъуыдытæ).  Алы «планетæйæн» ис йæхи «спутник», «спутниктæн» та — йæхи æрфыст.  Фæйнæгыл фыст **Гæдиаты Секъа**. Уый у стъалы, спутниктæ дзырдбæстытæ æмæ дзырдтæ темæмæ чи хауы , уыдон.  Тетрæдты æртæ цæджындзы фыст: Баххæст кæнут фыццаг цæджындз (Секъайы уацмыстæй раздæр цы базыдтой,уыдон).  Æххæст кæнынц дыккаг цæджындз.Уым фыссынц нырма цы нæ зонынц,уыдон( Ацы жанры хицæндзиндтæ, чи сæ  ныффыста фыццаг).  - Цавæр сæйраг дзырдтæ æмæ дзырдбæстытæ фæхицæн кодтат? | **Кластер**  **Ахуыргæнæг**:  Ахуырдзаутæ кусынц къордгай.. Фыссынц уал: Зындгонд адæймæгты хъуыдытæ Секъайы тыххæй.  Фæци иумæйаг дискусси. Сывæллæттæ куыстой фæйнæгыл дæр (кæй фæндыд ,уый дзы фыста йӕ хъуыдытӕ). |  |
| **Иумæйаг хатдзæгтæ** |  | - Спайда кæнут сæйраг дзырдтæй. Æркæсут уе мбæлтты хъуыдытæм дæр, баххæст сæ кæнут, кæнæ сæ фæцыбыр кæнут. | Кæсынц сæ хъуыдытæ. |  |
| **Ног æрмæг** |  | - Прозæйæ фыст æмдзæвгæтæ. Афæдзы афонтæ, бакæсæм ма сæ. Фыссæджы æнкъарæнтæ, йæ хъуыдытæ.  - Ацы кластер дæр уын баххуыс кæндзæн фыссæджы тыххæй æрмæг æмбырд кæнынмæ. Абон æвзарæм  иу тын йæ «планетæйæ» «Секъайы сфæлдыстад».  «Зымæг» ,абарæм ма йæ Къостайы æмдзæвгæимæ..( зымæг нæ хæхты цух нæ уадзы, лæджы æмбæрц æруары мит..) Жанрыл  æрдзурдзыстæм фæстæдæр. | Кæсынц æмдзæвгæтæ ерысы хуызы, аив кастæй |  |
| **Презентацимæ бакæсын, абарстытæ, хатдзæгтæ скæнын.** |  | Къордтæ кусынц тексттимæ, анализ сын кæнынц. ( « Уалдзæг Ирыстоны», «Сæрд Ирыстоны», Æрæгвæззæг Ирыстоны,  « Зымæг Ирыстоны»).Абарынц фыссæджы сфæлдыстад æмæ нывгæнæджы æрмдзæф (Челæхсаты Магрезы | **Кълас дих у 4 къордыл**. Алчидæр æххæст кæны бæлвырд хæс.    **1 къорд**: Чи уыд ацы жанры бындурæвæрæг, Шарль Бодлер.   **2 къорд**: Сæйраг домæнтæ æмæ хицæндзинæдтæ.   **3 къорд**: Прозæйæ фыст æмдзæвгæты истори.  **4 къорд**: Тематикæ æмæ проблематикæ Секъайы фыст æмдзæвгæты прозæйы. |  |
| **Фæдзæхсæн. Хибарæй куыст** | **Къордгай куыст:** | Æмдзæвгæйы анализы пълан: 1. Йæ сæргонд.  2. Темæ. 3. Сæйраг хъуыды.  4. Авторы ахаст..  5. Аивадон мадзæлттæ.   1. Æмдзæвгæйы тыххæй критикон уац. 2. Ныффыссын тетрæдты сæйраг хицæндзинæдтæ прозæйæ фыст æмдзæвгæты. 3. Аив æмæ хъуыдыгæнгæ каст. 4. Æмдзæвгæйы анализ пъланмæ гæсгæ. 5. Къордты минæвæрдты раныхас | Пъланмæ гæсгæ æххæст кæнынц фысгæ куыст |  |
| **Рефлекси** |  | Анализ æмæ раныхасы фæстæ хатдзæгтæ кæнынц. Æххæст кæнынц æртыккаг цæджындз. | Скъоладзаутæ цы ныффыстой æртыккаг цæджындзы, уыдон кæсынц. |  |
| **Сфæлдыстадон хæс** |  | - Дзуапп раттут, цы ис иумæйагæй Секъайы прозæйæ фыст ӕмдзӕвгӕты æмæ Челæхсаты  Магрезы конд нывты. |  |  |
| **Хатдзæгтæ** |  | -Нæ размæ цы хæс сæвæрдтам, уый нæ къухы бафтыд æви нæ? Баиу сты иртасджыты хъуыдытæ, Секъайы æнкъарæнтæ æмæ сымах аивадон фантазии? | Сываллæттæ дзурынц сæ хъуыдытæ, æвдисынц сæ зæрдæйы уаг. |  |
| **Хæдзармæ куыст** |  | -Сахуыр кæнын прозæйæ фыст æмдзæвгæтæй иу.  Иртасæджы куыст. Ныффыссын цыбыр статья: «Прозæйæ фыст ӕмдзӕвгӕ». |  |  |